Breaking News: SCB เปิดตลาด +20% รับข่าวยานแม่ SCBX ขยายธุรกิจ เน้นการเติบโตใหม่ในเทคโนโลยี - FINNOMENA
เช้านี้ (23 ก.ย.) ราคาหุ้นธนาคารไทยพาณิชย์ จำกัด (มหาชน) หรือ SCB เปิดตลาดปรับตัวบวก 21.50 บาท หรือ +19.63% มาอยู่ที่ราคา 131 บาท จากราคาปิดเมื่อวานนี้ที่ 109.5 บาท
23 ก.ย. 2564

เช้านี้ (23 ก.ย.) ราคาหุ้นธนาคารไทยพาณิชย์ จำกัด (มหาชน) หรือ SCB เปิดตลาดปรับตัวบวก 21.50 บาท หรือ +19.63% มาอยู่ที่ราคา 131 บาท จากราคาปิดเมื่อวานนี้ที่ 109.5 บาท โดยระหว่างการซื้อขาย ราคาหุ้นปรับตัวขึ้นไปที่จุดสูงสุดของวันที่ราคา 137 บาท หรือ +25% จากราคาปิดเมื่อวานนี้
หลังจากเมื่อวานนี้ SCB Group ได้ประกาศจัดตั้งบริษัทแม่ภายใต้ชื่อ “SCBX” เพื่อยกระดับธุรกิจสู่กลุ่มบริษัทเทคโนโลยีระดับภูมิภาคภายในปี 2025 โดย SCB จะไม่ใช่แค่ธนาคารในรูปแบบเดิมอีกต่อไป แต่จะกลายมาเป็นกลุ่มธุรกิจเทคโนโลยีทางการเงินที่มีธุรกิจธนาคารเป็นเพียงส่วนหนึ่ง โดยแต่ละธุรกิจ SCB จะร่วมมือกับพันธมิตรระดับประเทศ ที่จะเริ่มเปิดตัวในอนาคตอันใกล้นี้
นายอาทิตย์ นันทวิทยา ประธานเจ้าหน้าที่บริหาร และประธานกรรมการบริหารของธนาคารไทยพาณิชย์ กล่าวว่า การเกิดขึ้นของเทคโนโลยี DeFi, การขยายตัวของแพลตฟอร์มระดับโลกเข้าสู่ธุรกิจทางการเงิน, พฤติกรรมของผู้บริโภคที่เปลี่ยนไปหลังโควิด และการเปลี่ยนแปลงกฎระเบียบข้อบังคับต่างๆ ทำให้การทำธุรกิจของธนาคารในรูปแบบดั้งเดิมจะถูกลดบทบาทและไม่สามารถตอบสนองความต้องการของผู้บริโภคได้อีกต่อไป
ช่วงเวลา 3 ปีจากนี้ เป็นบททดสอบสำคัญของ SCB ที่จะเปลี่ยนแปลงเพื่อสร้างคุณค่าใหม่แก่ผู้บริโภคและผู้ถือหุ้น โดยจะเร่งขยายธุรกิจเชิงรุกสู่ธุรกิจการเงินประเภทอื่นที่ตลาดต้องการ และบริหารจัดการแพลตฟอร์มทางเทคโนโลยีขนาดใหญ่ให้ทัดเทียมกับคู่แข่งระดับโลก
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
scb
SCBX
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA